**4. DK jautājums**

**Par** **Kurzemes plānošanas reģiona sociālo pakalpojumu attīstības programmas 2011.-2018. gadam” aktualizēto versiju**

**Kurzemes plānošanas reģiona administrācija īsteno „Kurzemes plānošanas reģiona sociālo pakalpojumu attīstības programmas 2011.-2018. gadam” (turpmāk – Programma) uzraudzības procesu.**

Programmas progresa pārskats par 2010.gadu, kurā iekļauts pamatojums identificētiem nepieciešamiem Programmas grozījumiem un atbilstoši priekšlikumi, apstiprināts Attīstības padomes 29.06.2011. sēdē.

Programma tika aktualizēta laikā no 11.08.2011. līdz 04.01.2012.

Līdz oktobrim tika iesūtīti viedokļi un priekšlikumi no 11 reģiona pašvaldībām (Aizputes, Brocēniem, Grobiņas, Kuldīgas, Liepājas, Nīcas, Priekules, Rojas, Talsiem, Ventspils pilsētas un novada). Pašvaldības atbalstīja Progresa pārskatā minēto grozījumu nepieciešamību, rīcības plāna papildināšanu ar konkrētiem pakalpojumiem atsevišķās pašvaldībās un jaunu rezultātu iekļaušanu rezultātu rādītājos. Īpaši jāatzīmē pašvaldību vēlme paplašināt alternatīvās sociālās aprūpes un sociālās rehabilitācijas pakalpojumu klāstu  dažādām un specifiskām mērķa grupām, kas pilnībā sakrīt ar Programmā definētajiem uzdevumiem.

Sniegtie priekšlikumi tika apkopoti, analizēti un apspriesti sociālās nozares pārstāvju tikšanās reizē seminārā Kuldīgā 07.12.2011. Seminārā notika balsojums par priekšlikumu un tika pieņemts lēmums par vienotas kvalitātes novērtēšanas sistēmas ieviešanu Kurzemes reģionā un atbilstošās metodikas (kvalitātes novērtēšanas veidlapa) iekļaušanu Kurzemes reģiona Programmā (pie Programmas V daļas-metodika)

KPRA, pamatojoties uz novērošanas, kontroles un informācijas analīzes rezultātiem, kā  arī  iesniegtajiem priekšlikumiem, sagatavojis Programmas aktualizēto versiju (veiktās izmaiņas rīcības plānā un rezultātu rādītājos un kvalitātes vērtēšanas veidlapa) un nodod to Kurzemes plānošanas reģiona Attīstības padomei apspriešanai un saskaņošanai.